都铎王朝

都铎王朝（英语：House of Tudor），又譯帝舵，是1485至1603年间统治英格兰王国搭其属土个王朝。其间英格兰经历著前所未有个宗教信仰变化搭经济转型，引起叛乱频发；但是叛乱者从来弗曾杀脱国王，进攻伦敦；叛乱最终也侪失败了。

王朝首位君主亨利·都铎是威尔士古代德赫巴思公国（Welsh principality of Deheubarth）统治者搭英格兰兰开斯特王室个后代。

五六位都铎君主拢共统治英格兰属地超过一个世纪。而亨利八世是唯一一位活到成年个亨利七世后裔，因此王位继承一直是都铎年间个主要政治议题。
 亨利七世（1485-1509年在位），亨利六世侄子。（爷是亨利六世同母异父个阿弟）
 亨利八世（1509-1547年在位），亨利七世次子。
 爱德华六世（1547-1553年在位），亨利八世小儿子。
 简·格雷（在位只有九日天，一般弗算英国女王），亨利七世外孙女个女儿。
 玛丽一世（1553-1558年在位），爱德华六世同父异母个阿姐。
 伊利沙白一世（1558-1603年在位），玛丽一世同父异母个阿妹。
随著终身弗嫁个“童贞女王”伊丽莎白一世驾崩，都铎王室从此绝嗣。而当时个苏格兰国王詹姆士六世个曾祖母，正是亨利八世个大阿姐马格丽特·都铎公主。个咾詹姆士根据搭伊丽莎白生前个秘密约定，入继英格兰王位。英苏两国组成共主邦联，结束两国持续近六百年个战争，英伦三岛进入斯图亚特王朝。